armvectores/hy_wikipedia_2023 huggingface dataset:
Խդրանց

Խդրանց (նախկինում նաև` Սիրքաթաս, Խոտորանց),
գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից մոտ 10 կմ հյուսիս-արևելք։ Գտնվում է Բարգուշատի լեռնաշղթայի ճյուղերից մեկի լեռնալանջերին, բարձրությունը ծովի մակերևույթից` 1000-1100 մ։ Բնակչությունը կազմում է 48 մարդ (2011 թ.), հայեր։
Սիրկատաս անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Խդրանցի մշտական բնակչությունը կազմել է 48, առկա բնակչությունը` 46 մարդ։ Գյուղում բնակևել են և շարունակում են բնակվել հայեր, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, այգեգործությամբ, դաշտավարությամբ և մեղվաբուծությամբ։


== Պատմամշակութային կառույցներ ==
Խդրանցում կա 1892 թ.-ի ավերակ եկեղեցի, գյուղից 2 կմ արևելք՝ Չորեքդռնի ավերակ վանքը, 1 կմ հյուսիս-արևմուտք՝ խաչքարեր և գերեզմաններ։


== Տես նաև ==
Խդրանցի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Փեթարա Մանուկ

Փեթարա Մանուկ (188? - 1920), ազգային-ազատագրական շարժման մարտիկ, ֆիդայի։ ՀՀԴ կուսակցության անդամ։


== Կենսագրություն ==
Ծնվել է Փեթար գյուղում, Մուշի մոտ։ Սովորել է Մուշի Սբ. Հովհաննու և Սբ. Կարապետի վանքերում։ 1903-1904 թթ, տակավին պատանի, դարձել է ֆիդայի և մասնակցել Սասունի ազատագրական և ինքնապաշտպանական մարտերին։ Եղել է Գևորգ Չավուշի, Կորյունի, Ռուբեն Տեր-Մինասյանի զինակիցը։ Երիտթուրքական հեղաշրջումից (1908) հետո զբաղվել է կրթական գործունեությամբ։ 1915 թվականին մասնակցել է Մշո դաշտի և Սասունի ինքնապաշտպանական կռիվներին։ 1916 թվականին ռուսական բանակի հետ վերադարձել է Խնուս, Մուշ և Սասուն՝ փորձելով ազատել ցեղասպանությունից փրկվածներին։ 1918 թվականին մասնակցել է Սարդարապատի ճակատամարտին։ Հայաստանի Հանրապետության ստեղծումից (1918) հետո մասնակցել է Արևելյան Հայաստանի տարածքում ապօրինի հաստատված կովկասյան թաթարների հակահայկական ելույթների դեմ պայքարին, օժանդակել արևմտահայ գաղթականների վերաբնակեցմանը։ Զոհվել է 1920 թվականի հունիսին Կողբի վերագրավման համար թաթարների դեմ մղած կռվում։ Փեթարա Մանուկի դին հողին է հանձնվել Երևանի քաղաքային գերեզմանատանը։


== Գրականություն ==
Հայկական հարց հանրագիտարան, Երևան, 1996, էջ 453։
Ռուբէն, Հայ յեղափոխականի մը յիշատակները, հատ. Գ., Դ., Է., Թեհրան, 1982, Երեւան, 1990-1991։
Կարօ Սասունի, Պատմութիւն Տարօնի աշխարհի, Պէյրութ, 1957։
Աւօ, Գէորգ Չաւուշ, Պէյրութ, 1972, 416 էջ։


== Ծանոթագրություններ ==
Բաց ծով

Բաց ծով, ծովամերձ երկրների առափնյա ջրային տարածություններից դուրս գտնվող, միջազգային ազատ օգտագործման ծովային տարածությունները։ Բաց ծովի իրավիճակը շոշափում է աշխարհի բոլոր պետությունների ու ժողովուրդների կենսական շահերը։ Այն կարգավորվում է Ժնևի 1958 թվականի ապրիլի 29-ի կոնվենցիայով։ Բաց ծովի ազատությունը նախատեսում է նավագնացության, ձկնորսության, ստորջրյա կաբելներ և խողովակաշարեր անցկացնելու և այդ տարածությունների վրայով թռչելու ազատություն։ Բաց ծովերում պետությունները պարտավոր են գործել՝ հարգելով մյուսների շահերը։ Բաց ծովից օգտվելու իրավունքը հավասարապես վերաբերում է նաև ծովափ չունեցող պետություններին։ Բաց ծովի իրավական ռեժիմը կարգավորվում է նաև առանձին միջազգային համաձայնագրերով։
Տղամարդու դիմանկարը (Անտոնելլո դա Մեսինա, Լոնդոն)

Տղարդու դիմանկարը, վերածննդի դարաշրջանի իտալացի նկարիչ Անտոնելլո դա Մեսինայի նկարն է, որն այժմ գտնվում է Լոնդոնի ազգային պատկերասրահում։ Այն տպագրվել է 1979 թվականից 1983 թվականներին թողարկված իտալական 5000 լիրա թղթադրամի վրա։ 


== Նկարագրություն ==
Նկարում պատկերված է անհայտ անձ, որի հանդերձները պատկանել են ժամանակի միջին-բարձր խավին։ Նա կրում է կաշվե վերնաշապիկ, որի տակ երևում է սպիտակ վերնաշապիկը, գլխին ունի կարմիր կտորի գլխարկ։ 
Տղամարդը պատկերված է երեք քառորդից, ի տարբերություն ժամանակի ավանդույթի։ 
Ռենտգեն հետազոտությունը ապացուցել է, որ ի սկզբանե աչքերը նայել են այլ ուղղությամբ։ Միգուցե ստորագրությամբ եղել է պարապետ, որը հետագայում կտրվել է։ Ենթադրվում է, որ այս գործը կարող է լինել ինքնադիմանկար։ 


== Տես նաև ==
Անտոնելլո դա Մեսինա


== Ծանոթագրություններ ==


== Հետագա ընթերցում ==
Barbera, K, ed. (2005)։ Antonello da Messina: Sicily's Renaissance Master։ New York: The Metropolitan Museum of Art 


== Արտաքին հղումներ ==
Էջը թանգարանի պաշտոնական կայքում


== Աղբյուրներ ==
De Vecchi Pierluigi, Elda Cerchiari (1999)։ I tempi dell'arte։ Milan: Bompiani։ ISBN 88-451-7212-0
(320) Կատարինա

(320) Կատարինա (անգլ.՝ Katharina), աստերոիդ աստերոիդների հիմնական գոտում։ Հայտնաբերվել է 1891 թվականի հոկտեմբերի 11-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,015377 ա. մ., առավելագույնը մոտենում է 2,665 ա. մ. հեռավորության վրա և հեռանում 3,3657 ա. մ.։ Արեգակի շուրջ մեկ ամբողջական պտույտ է կատարում 1912,54 երկրային օրվա ընթացքում, իր ուղեծրով շարժվելով միջինում 0,188231 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,38° անկյուն։
Կատարինա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(320) Կատարինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արմենուհի Թերզյան

Արմենուհի Թերզյան (հունիսի 1, 1910(1910-06-01), Կոստանդնուպոլիս, Օսմանյան կայսրություն - 1992, Ստամբուլ, Թուրքիա), հայ բանաստեղծուհի։


== Կենսագրություն ==
Սովորել է Կոստանդնուպոլսի Ներսեսյան վարժարանում։
1969-1981 թվականներին աշխատակցել է «Սարմարա» թերթին։ Լույս է ընծայել «Հետքեր» (1968), «Մթնշաղ» (1978), «Արիանի ակնարկէն» (1986) բանաստեղծությունների ժողովածուները։
Արժանացել է Սարգիս Պողոսյանի «Ստամբուլահայ բանաստեղծներ» մրցանակին։ Օգտագործել է Արիան գրչանունը։


== Արտաքին հղումներ ==
Արմենուհի Թերզեան։ Կ'արժէ Ապրիլ


== Ծանոթագրություններ ==
Սեմյոնովսկի գյուղական խորհուրդ (Գլուխովսկի շրջան)

Սեմյոնովսկի գյուղական խորհուրդ  (ուկրաիներեն՝ Семенівська сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Սեմյոնովսկի գյուղական խորհրդում բնակվում էր 1579 մարդ։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վենսլավի (գյուղ, Լոխովիցայի շրջան)

Վենսլավի (ուկրաիներեն՝ Венслави), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Վենսլավի գյուղում բնակվում էր 262 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գմելինկա

Գմելինկա (ռուս.՝ Гмелинка), գյուղ Ռուսաստանի Վոլգոգրադի մարզի Ստարոպոլտավսկի շրջանի կազմում։
Բնակչությունը 2011 թվականին գրանցված տվյալներով կազմում էր 2156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նինա Եպիսկոպոսյան

Նինա Հայկի Եպիսկոպոսյան (ապրիլի 6, 1945(1945-04-06), Գանձակ, Ադրբեջանական ԽՍՀ, ԽՍՀՄ), հայ ախտաբան-ֆիզիոլոգ։ Բժշկական գիտությունների դոկտոր (1989), պրոֆեսոր (2000)։


== Կենսագրություն ==
Նինա Եպիսկոպոսյանը ծնվել է 1945 թվականի ապրիլի 6-ին, Կիրովաբադ (Գանձակ) քաղաքում։ 1970 թվականին ավարտել է Երևանի բժշկական համալսարանը։ 1974-1980 թվականներին եղել է Երևանի բժշկական համալսարանի կենսաբանական գիտահետազոտական լաբորատորիայի գիտաշխատող, 1980-1996 թվականներին՝ ներքին հիվանդությունների ախտորոշման ամբիոնի գիտաշխատող։ 1996-2003 թվականներին եղել է Կուրորտաբանության և ֆիզիկական բժշկության գիտահետազոտական ինստիտուտի ավագ գիտաշխատող, 2003 թվականից՝ Կուրորտաբանության և ֆիզիկական բժշկության գիտահետազոտական ինստիտուտի ուսումնագիտական կենտրոնի ղեկավար։
Նինա Եպիսկոպոսյանը հեղինակ է ավելի քան 90 գիտական աշխատանքների`տերմինալային պայմաններում ազատ ամինաթթուների նյութափոխանակության խանգարումների բնութագրերը ուսումնասիրելու բնագավառում։
Աշխատանքները վերաբերում են վերջնային վիճակների և վերակենդանացման հարցերին, սրտի իշեմիկ հիվանդության ախտածնության մեխանիզմների ուսումնասիրությանը՝ մասնավորապես արյան բջջային տարրերի թաղանթային կառուցվածքների խանգարումների շտկմամբ։ 


== Անդամակցություն ==
Խորհրդային Հայաստանի ախտաբանների ընկերակցության անդամ (1973)։
Խորհրդային Հայաստանի ֆիզիոլոգների ընկերակցության անդամ (1973)։


== Գրականություն ==
Айриян А. П. Армянские учёные-медики, Ер., 1998.


== Ծանոթագրություններ ==
Էսլանիյա

Էսլանիյա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Փառիսոսի թագավորություն

Փառիսոսի թագավորություն, հայկական պետություն 10-11-րդ դարերում։ 10-րդ դարի սկզբին Արցախ և Ուտիք նահանգների, ինչպես նաև Կամբեճան գավառի տեր Համամ Գրիգոր Առանշահիկի որդին՝ Սահակ Սևադան, իր ժառանգական տիրույթ Փառնես գավառին միացնելով Ուտիքի Գարդմանք և Ձորոգետ գավառները, հիմնել է Փառիսոսի իշխանությունը։
10-րդ դարի կեսին Սահակ Սևադայի որդի Հովհաննես-Սենեքերիմը իրեն հռչակել է թագավոր, որին ճանաչել է Հայոց Բագրատունյաց կենտրոնական թագավորության թուլացման գործում շահագրգռված Բյուզանդական կայսրությունը՝ Սենեքերիմին ուղարկելով արքայական թագ և ծիրանի։ Թագավորության կենտրոնն է դարձել Փառիսոս ավանը։ Հայոց Բագրատունի Գագիկ Ա թագավորը, չհաշտվելով Փառիսոսի թագավորության գոյության հետ, շուտով պայքար է սկսել նրա դեմ, իրեն դաշնակից դարձնելով Գանձակի քուրդ ամիրա Փադլունին։ Պայքարը շարունակվել է նաև Սենեքերիմի մահից (1003) հետո, նրան հաջորդած Փիլիպպեի օրոք, որի արդյունքում միացվել է հայոց միասնական պետությանը։
Հրանտ Աբրահամյան (ազատամարտիկ)

Անվան այլ կիրառումների համար տե՛ս՝ Հրանտ Աբրահամյան (այլ կիրառումներ)Հրանտ Յուրիի Աբրահամյան (հունվարի 3, 1969(1969-01-03), Այգեստան, Ասկերանի շրջան, ԼՂԻՄ, ԽՍՀՄ - հունվարի 3, 1992(1992-01-03), Այգեստան, Ասկերանի շրջան, Արցախ), հայ ազատամարտիկ, Արցախյան ազատամարտի մասնակից։


== Կենսագրություն ==
Հրանտ Աբրահամյանը ծնվել է 1969 թ. հունվարի 3-ին Ասկերանի շրջանի Բալուջա գյուղում։ Ավարտել է միջնակարգ դպրոցը։ Մասնագիտությամբ ավտովարորդ էր։
Ծառայել է Խորհրդային բանակում։ Զորացրվելուց հետո անդամագրվել է Արցախյան շարժմանը։ Մասնակցել է Ջանհասանի, Քյոսալարի, Կարագյավի մարտական գործողություններին։ Զոհվել է 1992 թ. հունվարի 3-ին Բալուջայում, հրթիռակոծությունից։ Ամուսնացած չէր։ Հանգչում է Բալուջայի գերեզմանատանը։
Հետմահու պարգևատրվել է ԼՂՀ «Արիության համար» մեդալով։


== Ծանոթագրություններ ==
Չույ-Ատասևո

Չույ-Ատասևո (ռուս.՝ Чуй-Атасево, բաշկիրերեն՝ Сейәле-Әтәс), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 318 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էգյուրլու

Էգյուրլու, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բուտրովո

Բուտրովո (ռուս.՝ Бутрово), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 59 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարինա Հարությունյան

Կարինա Ալբերտի Հարությունյան (դեկտեմբերի 4, 1970(1970-12-04)), ռուսական թատրոնի ու կինոյի դերասանուհի, մանկավարժ։


== Կենսագրություն ==
Կարինա Հարությունյանը ծնվել է 1970 թվականի դեկտեմբերի 4-ին։ 1989 թվականին ավարտել է Տաշքենդի պետական կոնսերվատորիային կից գործող Վ․ Ուսպենսկու անվան Հանրապետական միջին մասնագիտացված երաժշտական դպրոց-ինտերնատի դաշնամուրի բաժինը։ 1993 թվականին ավարտել է Տաշքենդի Մ․ Ույգուրի անվան պետական թատերա-գեղարվեստական ինստիտուտը՝ Մարկ Վայլի արվեստանոցը։
1991-1999 թվականներին որպես դերասանուհի աշխատել է «Իլխոմ» թատրոնում։ 1994-1999 թվականներին դերասանական վարպետություն է դասավանդել «Իլխոմ» թատրոնին կից գործող Դրամատիկական արվեստի դպրոցում։
1999 թվականից ապրում և աշխատում է Իտալիայում։ 2003-2014 թվականներին եղել է Վենետիկի ճարտարապետական համալսարանի թատերական արվեստանոցի վարիչը։ 2003 թվականից դերասանական վարպետություն է դասավանդում Միլանի Սիրողական դերասանների ակադեմիայում (իտալերեն՝ Accademia dei Filodrammatici) և Վենետիկի թատերական ակադեմիայում (իտալերեն՝ Accademia Teatrale Veneta)։


== Դերերը կինոյում ==


== Ծանոթագրություններ ==
Լամբրյուիս

Լամբրյուիս (ֆր.՝ Lambruisse), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սենտ Անդրե լեզ Ալպ կանտոնի կազմի մեջ։ Կոմունայի շրջանը՝ Կաստելան։
Համայնքի INSEE կոդ՝ 04099։


== Բնակչություն ==
Համայնքի բնակչությունը 2008 թվականին կազմում էր 85 մարդ։


== Տնտեսություն ==
2007 թվականի տվյալներով 47 աշխատունակ տարիքի մարդկանցից (15-64 տարեկան) 22-ը տնտեսապես ակտիվ էին, 25-ը անգործ (ակտիվության ցուցանիշը 46,8 %, 1999 թվականին եղել է՝ 78,9 %)։ 22 աշխատունակ բնակիչներից 20-ը աշխատում էին (11 տղամարդ և 9 կին), անաշխատանք էին 2-ը (1 տղամարդ և 1 կին)։ 25 անգործ մարդկանցից 3-ը աշակերտներ կամ ուսանողներ են, 18-ը թոշակառու, 4-ը չէին աշխատում այլ պատճառներով։


== Տեսարժան վայրեր ==
Արևային ժամացույց (1809 թվական)
Նոտր Դամ դը լ’Ասոմտիոն (XVI դար)
Կիսանդրի մասնատուփ (XVIII դար)
Ոսկեջրած խաչ (XVII դար)
Նոտր Դամ դը Կոնսոլատիոն ժամատուն
Սեն Դամազ ժամատուն


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Լամբրյուիս» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-22 
«Լամբրյուիս» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
(317) Ռոքսանե

(317) Ռոքսանե (անգլ.՝ Roxane), աստերոիդ աստերոիդների հիմնական գոտում։ Հայտնաբերվել է 1891 թվականի սեպտեմբերի 11-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,286329 ա. մ., առավելագույնը մոտենում է 2,0927 ա. մ. հեռավորության վրա և հեռանում 2,4799 ա. մ.։ Արեգակի շուրջ մեկ ամբողջական պտույտ է կատարում 1262,72 երկրային օրվա ընթացքում, իր ուղեծրով շարժվելով միջինում 0,285099 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,76° անկյուն։
Ըստ Տոլենի սպեկտրալ դասակարգման պատկանում է E դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(317) Ռոքսանե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
YouPorn

YouPorn-ը ազատ պոռնոգրաֆիկ վիդեո հոսթինգ ծառայության կայք է, որը նման է ՅուԹյուբին։ Մեկնարկը 2006 թ.-ի օգոստոսին տրվելուց հետո, այն դարձավ ամենահայտնի պոռնոգրաֆիկ և 47-րդ հայտնի կայքը 2009 թ.-ի օգոստոսի դրությամբ։ 2007 թ.-ի նոյեմբերին հայտարարվեց, որ այն համարվում է Համացանցի ամենամեծ ազատ օգտագործվող պոռնո կայքը։


== Բնութագիրը ==
YouPorn.com-ը վիդեո տարածող կայք է, որը ձևավորվել է այնպես, որպեսզի մարդիկ կարողանան տեղադրել իրենց պոռնոգրաֆիկ տեսահոլովակները կայքում, որից հետո այդ հոլովակները կկարողանան փնտրել այլ մարդիկ ու դիտել իրենց նախընտրածները։ Ինչպես այլ նմանատիպ կայքերը, այն նույնպես օգտվում է Flash տեխնոլոգիայից։ Տեղադրված վիդեոները սովորաբար սկսում են գործել տեղադրվելուց մի քանի շաբաթ անց։
YouPorn-ը թույլատրում է քաշել վիդեոները ինչպես Flash Video (.flv) ֆայլեր։ Այս web 2.0 (կամ porn 2.0) կայքը տարբերվում է մյուս նմանատիպ կայքերից նրանով, որ այն ամբողջովին անվճար է և ազատ է օգտագործման մեջ։ YouPorn-ը նաև ունի չաթ, ֆորում ծառայություններ և Պոռնոտեսախցիկ, որը կոչվում է YouPornMate։


== Ստեղծումը ==
Դոմեյնի անունը գրանցվել է ընկերության կողմից 2005 թ.-ի փետրվարին։ Կայքը չի հայտնում թե որտեղ է գտնվում և չունի որևէ կոնտակտային ինֆորմացիա։ Որոշ լրագրողներ պնդում են, թե ընկերությունը գտնվում է Գերմանիայում։ Կայքն աշխատեցվում է Տեխասում գտնվող սերվերի միջոցով։ Ինֆորմացիան ընկերության սեփականատերերի մասին իսպառ բացակայում է։


== Մրցակցություն ==
PornoTube-ը մեկ այլ պոռնոգրաֆիկ վիդեոների կայք է որը հայտնի էր մինչև YouPorn-ի հայտնվելը, օգոստոսի 2006 թ.-ին։ 2007 թ.-ի հոկտեմբերի դրությամբ YouPorn-ը ամենադիտողական պոռնո կայք է։ Այն ունի ամենամեծ տռաֆիկի շրջանառությունը այս կարգի կայքերի մեջ Alexa։ Այս տարի կայքը ամեն ամիս ավելացել է 12 միլիոն օգտագործող։


== Քննադատություն ==
Մինչ Porn 2.0 վեբկայքերը PornoTube-ի և YouPorn-ի նման, օրեցօր հավաքում են մեծ լսարան, նրանց քննադատների քանակը ավելանում է։ Որոշ քննադատություններ վերաբերվում են ազատ օգտագործման, օրեցօր ավելացող լսարանի և այլ ասպեկտներին։ YouPorn-ը շրջանառում է օրական ավելի քան երեք տեռաբայթ ինֆորմացիա, որը հանգեցնում է կայքի խափանումների օգտագործողների մեծ քանակի, ինչպես նաև վիդեոներ մեծ ծավալի պատճառով։ YouPorn-ում մեծ է տնային արտադրության վիդեոներ քանակը, այդ պատճառով շատ են խոսակցությունները վիդեոներում հանդես եկող անձանց տարիքի մասին այդ թվում նաև իրավապահ մարմինների կողմից։


== Արգելափակումը ==


=== Գերմանիա ===
Գերմանիայում արգելվում է պոռնո կայքերի օգտագործումը առանց տարիք ստուգող լուրջ համակարգի, և գերմանական Bundesprüfstelle für jugendgefährdende Medien-ը ներառել է YouPorn-ը կայքերի սև ցուցակում։ Որպես արդյունք, սկսած 2007 թ.-ի ապրիլից, Գուգլի գերմանական տարբերակը համարում է YouPorn.com-ը որպես խիստ վտանգավոր պոռնոգրաֆիկ կայք։


=== Սինգապուր ===
2008 թ.-ի մայիսին հրապարակվեց, որ Սինգապուրն արգելափակել է մուտքը YouPorn և RedTube։


=== Շրի Լանկա ===
2009 թ.-ի հուլիսին Շրի Լանկան արգելափակեց մուտքը դեպի 12 պոռնո կայքեր, այդ թվում YouPorn, RedTube, Xvideos և Xhamster։


== Ծանոթագրություններ ==
Օլենիցա (գյուղ, Տերսկի շրջան)

Օլենիցա (ռուս.՝ Оленица), գյուղ Ռուսաստանի Մուրմանսկի մարզի Տերսկի շրջանի կազմում։
Բնակչությունը 2010 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեբստեր շրջան (Կենտուկի)

Անվան այլ կիրառումների համար տե՛ս՝ Վեբստեր շրջան (այլ կիրառումներ)Վեբստեր շրջան (անգլ.՝ Webster County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 868 կմ² է, բնակչությունը՝ 13.621 մարդ (2010 թ. տվյալներով)։ Շրջկենտրոնն է Դիքսոն բնակավայրը։ Կազմավորվել է 1860 թ.։
Կամպու Մորանի գավառ

Կամպու Մորան (պորտ.՝ Microrregião de Campo Mourão)՝ գավառ Բրազիլիայում, մտնում է Պարանա նահանգի մեջ։ Մտնում է Բայշու Ամազոնաս նահանգի մեջ։ Բնակչությունը կազմում է 205 493 մարդ 2006 թվականի տվյալով։ Զբաղեցված տարածքը 7069,266 կմ²։ Բնակչության խտությունը 29,1 մարդ/կմ²։


== Վիճակագրություն ==
Համախառն ներքին արտադրանքը կազմել է 2 111 794 098,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 045,71 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,745։


== Գավառի կազմ ==
Գավառի կազմի մեջ են մտնում հետևյալ համայնքները.

Կամպու Մորան
Արարունա
Միակ ճանապարհը

Միակ ճանապարհը (ռուս.՝ Единственная дорога, Շղթայված վարորդները (ռուս.՝ Okovani soferi), խորհրդային-հարավսլավական գեղարվեստական ֆիլմ Երկրորդ համաշխարհային պատերազմի մասին, որը նկարահանվել է 1974 թվականին հարավսլավացի ռեժիսոր Վլադո Պավլովիչի կողմից։ Filmski Studio Titograd (ՀՍՖՀ) և «Մոսֆիլմ» (ԽՍՀՄ) կինոստուդիաների համատեղ արտադրություն։


== Սյուժե ==
Իրադարձությունները, որոնց մասին պատմում է ֆիլմը, տեղի են ունենում երեք օրվա ընթացքում՝ 1944 թվականի ապրիլի 23-25-ը, Հարավսլավիայում։
Ճամփեզրին կանգ են առել գերմանա-ֆաշիստական տանկերն ու զրահամեքենաները, որովհետև վերջացել է վառելիքը։
Գերմանական հրամանատարությունը նախապատրաստում է ավտոշարասյուն, որը Ռումինիայից վառելիք պետք է հասցնի զրահատեխնիկայի համար։ Ճանապարհի մեծ մասը, որով պետք է անցնի ավտոշարասյունը, վերահսկվում է հարավսլավական պարտիզանների կողմից։
Պարտիզանների գործողություններն այնքան են սաստկացել, որ անհնար է առանց կորուստների անտառներով ու ամայի լեռնային անցումներով անցկացնել բենզին տեղափոխող հսկայական շարասյունը։ Որպեսզի ինչ-որ կերպ ապահովեն իրենց, հիտլերականները ղեկին նստեցրել են խորհրդային ռազմագերիների։ Նրանք մեքենան վարում են ձեռնաշղթաներով, որոնց շղթան նրանց կապում է թիկնապահի հետ։
Հարավսլավական պարտիզանների ջոկատի առաջադրանքը է կանգնեցնել շարասյունը, բայց ոչ մի դեպքում՝ ռուս գերիների կյանքի գնով։


== Դերերում ==


=== Հնչյունավորում ===
Երգերի կատարում՝
Վլադիմիր Վիսոցկի
Տատյանա Սիդորենկո


== Նկարահանող խումբ ==
Սցենարի հեղինակ՝ Վադիմ Տրունին
Ռեժիսոր՝ Վլադիմիր Պավլովիչ
Օպերատոր՝ Ալեքսեյ Տեմերին
Նկարիչ՝ Գեորգի Տուրիլյով
Կոմպոզիտոր՝ Կարեն Խաչատրյան
Երգերի տեքստը՝ Վլադիմիր Վիսոցկու
Երգերի երաժշտությունը՝ Վլադիմիր Վիսոցկու
Հնչյունային ռեժիսոր՝ Լև Տրախտենբերգ
Մոնտաժող՝ Իրմա Ցեկավայա


== Տեխնիկական տվյալներ ==
Արտադրություն՝
Մոսֆիլմ
Filmski Studio Titograd
Գեղարվեստական, հեռուստատեսային, գունավոր ֆիլմՖիլմը եղել է առաջիններից մեկը, որ նկարահանվել է կադրի ունիվերսալ ձևաչափով։ Այդպիսի նեգատիվից կարող էին արվել ֆիլմի պատճեններ ցանկացած ձևաչափով՝ լայնէկրան, լայնաֆորմատ և դասական։


== Ծանոթագրություններ ==


== Գրականություն ==
Г. И. Хазанов На киностудии «Мосфильм»(ռուս.) // «Техника кино и телевидения» : журнал. — 1975. — № 7. — С. 59—64. — ISSN 0040-2249.


== Արտաքին հղումներ ==
«Միակ ճանապարհը»(անգլ.) ֆիլմը Internet Movie Database կայքում
«О съёмках фильма». Журнал «Советский экран» № 15, 1974 год
Данные о фильме «Единственная дорога» на сайте Льва Дурова
Աուրորա (Սեարա)

Աուրորա (պորտ.՝ Aurora), համայնք Բրազիլիայում՝ Սեարա նահանգի կազմում։ Գտնվում է Սերտոինս Սեարենսիս նահանգի արևելյան մարզում։ Մտնում է Բարրայի գավառի կազմի մեջ։ Բնակչությունը կազմում է 25 736 մարդ՝ 2006 թվականի տվյալներով։ Գրավում է 885,827 կմ² տարածք։ Բնակչության խտությունը՝ 29,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 46.899.635,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.839,63 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,613 (տվյալները ՄԱԿ-ի զարգացման ծրագրի)
Աստերոիդների ցանկ (141401-141500)

Աստերոիդների ցանկ (141301-141400)  • Աստերոիդների ցանկ  • Աստերոիդների ցանկ (141501-141600)
 Աստերոիդների ցանկ (141301-141400)  • Աստերոիդների ցանկ  • Աստերոիդների ցանկ (141501-141600)
Պլազմային շարժիչ

Պլազմային շարժիչ, հրթիռային շարժիչ, որում աշխատանքային մարմինը (հրթիռային վառելիքը) արագանում է՝ գտնվելով պլազմային վիճակում։ Պլազմային շարժիչում աշխատանքային մարմնի արտահոսքի արագությունները զգալիորեն մեծ են սովորական գազադինամիկական (քիմիական կամ շերմային) շարժիչների սահմանային արագությունից։
Պլազմային շարժիչները լինում են միջուկային և էլեկտրական։ Միջուկային պլազմային շարժիչում աշխատանքային մարմինը, անցնելով միջուկային ռեակտորի միջով, վերածվում է պլազմայի, որից հետո դուրս է նետվում հատուկ ծայրափողակներով։ Էլեկտրական պլազմային շարժիչում դուրս նետվող պլազմայի արագացման համար անհրաժեշտ էներգիան վերցվում է էլեկտրական աղբյուրներից։ Այս տեսակի շարժիչները կոչվում են նաև էլեկտրառեակտիվ։ Հայտնի են դրանց բազմաթիվ տարատեսակները, որոնք միմյանցից տարբերվում են պլազմայի առաջացման և արագացման մեխանիզմով։
Պլազմայի արագացումը պայմանավորված է կամ գազակինետիկ ճնշման գրադիենտով կամ Ամպերի ուժով, որն առաջանում է էլեկտրական հոսանքի և մագնիսական դաշտերի փոխազդեցության ժամանակ։ Առաջին դեպքում պլազմային շարժիչը կոչվում է էլեկտրաջերմային, երկրորդ դեպքում՝ էլեկտրամագնիսական։ Կան նաև այնպիսի շարժիչներ, որոնցում պլազման արագացվում է կարճ էլեկտրամագնիսական ալիքների ազդեցությամբ։ Պլազմային շարժիչներն ունեն շատ փոքր քարշի ուժ, սակայն դրանք սովորական ռեակտիվ շարժիչների համեմատությամբ ավելի քիչ նյութ են ծախսում։


== Տես նաև ==
Ամպերի օրենք
Լորենցի ուժ


== Արտաքին հղումներ ==
Дмитрий Мамонтов (Декабрь 2005)։ «Потомки повелителя ветров: Вместо сердца - плазменный мотор!» (ռուսերեն)։ Популярная механика։ Արխիվացված օրիգինալից 2012-03-21-ին։ Վերցված է 2010 թ․ հուլիսի 22 
Lisa Grossman (27.07.09)։ «Плазменный мотор: 40 дней до Марса» (ռուսերեն)։ Популярная механика։ Արխիվացված օրիգինալից 2012-03-21-ին։ Վերցված է 2010 թ․ հուլիսի 22
Մուրիլիո դե Ռիո Լեսա

Մուրիլիո դե Ռիո Լեսա (իսպ.՝  Murillo de Río Leza), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 46,06 կմ2 տարածք։ Բնակչությունը կազմում է 1828 մարդ (2010 թվականի տվյալներով)։ Գտնվում է պրովինցիայի վարչական կենտրոնից 14 կմ հեռավորության վրա։
«Ֆլեշ» հեռուստասերիալի կերպարների ցանկ

Ֆլեշ — 2014 թվականի ամերիկյան հեռուստասերիալ, ստեղծված սցենարիստներ /ռեժիսորներ Գրեգ Բերլանտիի, Էնդրյու Կրայսբերգի և Ջեֆֆ Ջոնսոնի կողմից, և որը պատմում է Բարրի Ալլենի մասին։ Գլխավոր սերիայի պրեմիերան տեղի է ունեցել 2014 թվականի հոկտեմբերի 7-ին The СW ալիքի շրջանակներում։ Այն համարվում է Նետ հեռուստասերիալի սպին-օֆը և կապված է նրա աշխարհի հետ։ Ֆլեշ է դարձել դատաբժշկական հետախուզությունների մասնագետ Բարրի Ալլենը (Գրանթ Գասթին), ով աշխատում էր Ցենտրալ-Սիթիի ոստիկանությունում, և որին կայծակը հարվածել է մասնիկների արագացման մեքենայի պայթյունի ժամանակ, որը ստեղծել էր ՍՏԱՐ կազմակերպությունը, ինչը իրեն գերարագություն է տվել։ Նրան օգնում են ՍՏԱՐ ընկերության աշխատակիցները. Բժիշկ Կեյլտին Սնոու (Դենիել Պանաբեյկեր), բժիշկ Ցիսկո Ռամոն (Կարլոս Վալդես) և բժիշկ Հարիսոն Ուելս (Թոմ Կավինա), ովքեր ցանկանում են ավելի շատ իմանալ նրա ընդունակությունների մասին և ցույց տալ նրան թե ինչպես սուպերհերոս դառնալ։ Բարրին նաև ցանկանում է պարզել այն գաղտնիքը, թե որ գերմարդն է սպանել իր մորը (Միշել Հարիսոն), ինչի պատճառով նրա հայրը (Ջոն Ուեսլի Շիպ) բանտում է հայտնվել, որպես միակ մեղադրյալ, թողնելով փոքր Բարրիին ոստիկան Ջո Ուսետի (Ջեսսի Լ. Մարտին) և նրա փոքր աղջկա` Այրիսի (Կենդիս Պատտոն) ընտանիքում։ 15 տարի անց մոր սպանության վերաբերյալ հիշողությունները և հոր բանտում հայտնվելը ստիպում են Բարրիին օգտագործել իր ուժերը բոլոր նրանց դեմ, ովքեր իրենց ուժերը օգտագործելով վնաս են հասցնում անմեղ մարդկանց, այդ կերպով հերոս դառնալով։
Ներքևում նշված են այն բոլոր կերպարները, ովքեր հայտնվել են հեռուստասերիալում։ Նրանցից շատերը ստեղծվել են ի պատիվ կոմիքսների կերպարների, կամ նույնիսկ հիմնված են այդ կերպարների վրա։ Որոշ դերասաններ` նկարահանված իրենց դերերում, հերոսի մասին նախկին ֆիլմում նույնպես հայտնվել են, որը էկրաններին էր հայտնվել 1990 թվականին։


== Հիմնական կազմ ==


== Երկրորդական կազմ ==


=== Առաջին եթերաշրջան ===
Հենրի Ալլեն (†) (Ջոն Ուսելի Շիփ) — Բարրիի հայրը, ով սխալմամբ հայտնվել է բանտում, Բարրիի մորը սպանելու մեղադրանքով, և ներկա պահին նա բանտում է գտնվում։


== Ծանոթագրություններ ==
Ֆոլկեր Շլյոնդորֆ

Ֆոլկեր Շլյոնդորֆ (գերմ.՝ Volker Schlöndorff, մարտի 31, 1939(1939-03-31)[…], Վիսբադեն, Հեսսե-Նասաու, Պրուսիայի ազատ պետություն, Նացիստական Գերմանիա), գերմանացի կինոռեժիսոր է, Նոր գերմանական կինոյի ամենանշանակալի գործիչներից մեկը։ Նկարահանել է բազմաթիվ գրական գործեր, այդ թվում Թեոդոր Բյոլի և Գյունտեր Գրասի ստեղծագործություններից։
Նրա «Թիթեղյա թմբուկը» ֆիլմը արժանացել է Օսկար կինոմրցանակի որպես լավագույն օտարալեզու ֆիլմ։
Նա նաև հանդիսանում է «Կատարինա Բլյումի կորցրած պատիվը» 1975 թվականին նկարահանված ֆիլմի համատեղ ռեժիսորներից մեկը Մարգարետ ֆոն Տրոտի հետ։


== Ծանոթագրություններ ==
Պինոս (Լիեդա)

Պինոս (Լիեդա) (իսպ.՝ Pinós, բասկ.՝ Pinos), մունիցիպալիտետ Իսպանիաում, գտնվում է Լիեդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սոլսոնես շրջանում։ Տարածքը կազմում է 104,3 կմ2։ Բնակչությունը՝ 315 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Նատա

Նատա, (հուն․՝ Νατά) գյուղ Կիպրոսի Հանրապետության Պաֆոսի շրջանում։ Գյուղի բնակչությունը 1650-1960-ական թվականներին սկսեց պակասել և ըստ 2001 թվականի տվյալների բնակչությունը կազմում է 181 մարդ։


== Ժողովրդագրություն ==


== Ծանոթագրություններ ==


== Աղբյուրներ ==
Nata, Cyprus (անգլ.)
Անտիգուա (կղզի)

Անտիգուա կղզիներ (իսպ.՝ Antillas), կղզեխումբ Վեստ Ինդիայում, Հյուսիսային և Հարավային Ամերիկաների միջև։ Բաժանվում է Մեծ Անտիգուա կղզիներ՝ Կուբա, Հայիթի, Ճամայկա, Պուերտո Ռիկո և Փոքր Անտիգուա կղզիների՝ Վիրգինյան կղզիներ, Հողմակողմ կղզիներ և Հողմատսւկ կղզիներ ։ Տարածքը 220 հզ. կմ2 Է, բնակչություն ը ավելի քան 20 մլն. (1966)։ Անտիգուա կղզիներում են գտնվում Կուբա, Հայիթի, Դոմինիկյան Հանրապետություն, ճամայկա, Բարբսւդոս պետությունները։ Այնտեղ տիրույթներ ունեն Մեծ Բրիտանիան, ԱՄՆ, Ֆրանսիան, Նիդերլանդները։ Կղզիների մի մասը մտնում է Վենեսուելայի մեջ։ Անտիգուա կղզիների մեծ մասը լեռնոտ Է։ Մեծ Անտիգուա կղզիների լեռները (բարձր, մինչև 3175 մ) Կենտրոնական Ամերիկայի լեռնային համակարգի շարունակությունն են։ Անտիգուա կղզիների շրջանը (բացի Կուբայի հարթավայրային մասի) խիստ սեյսմիկ Է։ Կլիման արևադարձային, պասատային Է, տարեկան տեղումները՝ 700—5000 մմ։ Բնորոշ են ուժեղ մրրիկները։ Բնական բուսականությունը (սավաննաներ, մշտադալար արևադարձային անտառներ, թփուտներ) քիչ է պահպանվել։
Դուբկի (այլ կիրառումներ)

Դուբկի, կարող է վերաբերել՝

Դուբկի - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Դուբկի - քաղաքատիպ ավան Ռուսաստանի Դաղստան հանրապետության Կազբեկովսկի շրջանի կազմում։
Դուբկի - գյուղ Ռուսաստանի Լիպեցկի մարզի Դանկովսկի շրջանի կազմում։
Դուբկի - գյուղ Ռուսաստանի Մոսկվայի մարզի Օդինցովսկի շրջանի կազմում։
Դուբկի - գյուղ Ռուսաստանի Նովգորոդի մարզի Կրեստեցկի շրջանի կազմում։
Դուբկի - գյուղ Ռուսաստանի Նովգորոդի մարզի Ստարոռուսկի շրջանի կազմում։
Դուբկի - գյուղ Ռուսաստանի Պսկովի մարզի Պեչորսկի շրջանի կազմում։
Դուբկի - գյուղ Ռուսաստանի Սմոլենսկի մարզի Ուգրանսկի շրջանի կազմում։
Դուբկի - ավան Ռուսաստանի Դաշնության Ռոստովի մարզի Զերնոգրադի շրջանում
Դուբկի - գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում
Շաբաթ երեկոյան ուղիղ եթերում

«Շաբաթ երեկոյան ուղիղ եթերում» (անգլ.՝ Saturday Night Live), ամերիկյան երաժշտական հումորային հեռուստաշոու, որը հեռարձակվում է NBC հեռուստաընկերությամբ։ Այն ստեղծվել է Լորն Մայքլզի կողմից և առաջին անգամ հեռարձակվել է 1975 թվականի հոկտեմբերի 11-ին։ Յուրաքանչյուր թողարկում վարում է մեկ հյուր աստղ (ով սովորաբար հանդես է գալիս հումորային համարներում), ինչպես նաև ունենում է հյուր երաժիշտ, ով կատարում է երգեր։
Հեռուստաշոուն ստացել է բազմաթիվ մրցանակներ, այդ թվում՝ 36 Primetime Emmy Award։ «TV Guide» ամսագրի կազմած «Բոլոր ժամանակների 50 ամենահեղինակավոր հեռուստաշոուների» վարկանշային աղյուսակում այն զբաղեցրել է 10-րդ հորիզոնականը։ Հեռուստաշոուն նաև ընդգրկվել է «Time» ամսագրի «Բոլոր ժամանակների 100 լավագույն հեռուստաշոուներ» ցանկում։


== Ծանոթագրություններ ==


== Արտաքին հղումներ ==
Պաշտոնական կայք
Ելոուսթոուն շրջան (Մոնտանա)

Ելոուսթոուն շրջան (անգլ.՝ Yellowstone County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 6.825 կմ² է, բնակչությունը՝ 144.797 մարդ (2000 թվականի տվյալներով)։ Շրջկենտրոնն է Բիլինգս բնակավայրը։ Կազմավորվել է 1893 թվականին։


== Ժողովրդագրություն ==
Բնակչություն1890 - 2065
1900 - 6212
1910 - 22 944
1920 - 29 600
1930 - 30 785
1940 - 41 182
1950 - 55 875
1960 - 79 016
1970 - 87 367
1980 - 108 035
1990 - 113 419
2000 - 129 352
2004 - 134 717
2010 - 147 972
2011 - 148 450
2012 - 151 882


== Ծանոթագրություններ ==


== Արտաքին հղումներ ==
Официальный сайт округа Archived 2017-10-02 at the Wayback Machine.
Округ Йеллоустон: демография, экономика, преступность, здравоохранение и пр. сайте city-data.com-ում
История округа Йеллоустон rootsweb.ancestry.com-ում
Исторические границы округа Йеллоустон rootsweb.ancestry.com-ում
Жизнь в округе Йеллоустон yellowstone-county.com-ում
Օլջատե Կոմասկո

Օլջատե Կոմասկո (իտալերեն՝ Olgiate Comasco), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 10892 մարդ, խտությունը՝ 1039 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 22077։ Հեռախոսային կոդ՝ 031։
Բնակավայրի հովանավորն է՝ Սան Ջերարդոն։


== Ծանոթագրություններ ==
Միխալ Սադիլեկ

Միխալ Սադիլեկ (չեխ․՝ Michal Sadílek, (մայիսի 31, 1999(1999-05-31), Ուհերսկե Հրադիշտե) , չեխ ֆուտբոլիստ, ՊՍՎ Էյնդհովեն ակումբի կիսապաշտպան, որը վարձավճարով հանդես է գալիս չեխական «Սլովան» ակումբում։


== Ակումբային կարիերա ==
Սադիլեկը չեխական  Ս«լովացկոյի» և Նիդեռլանդների «ՊՍՎ» ակումբների սան է եղել։ 2016 թվականին խաղային պրակտիկա ստանալու համար նա սկսել է հանդես գալ վերջինիս պահեստայինների կազմում։ Նոյեմբերի 4-ին «Հելմոնդ Սպորտ» ակումբի  դեմ խաղում Միխալը նորամուտը նշել է Նիդեռլանդների առաջին դիվիզիոնում։ 2018 թվականի դեկտեմբերի 7-ին «Էքսելսիորի» դեմ խաղում նա հիմնական կազմի իր նորամուտը նշել է Էրեդիվիզիում։ Դեկտեմբերի 22-ին Միխալը «ԱԶ»-ի դեմ խաղում իր առաջին գոլն է խփել «ՊՍՎ»-ի կազմում։
2020 թվականի հոկտեմբերի 5-ին «Սլովան» ակումբ է տեղափոխվել Լիբերեցից։


== Միջազգային կարիերա ==
2015 թվականին Չեխիայի պատանեկական հավաքականի կազմում Միխալը մասնակցել է Բուլղարիայում կայացած Եվրոպայի պատանեկան առաջնությանը։ Մրցաշարին նա մասնակցել է Սլովենիայի, Բելգիայի և Գերմանիայի դեմ հանդիպումներում  ։


== Ծանոթագրություններ ==


== Արտաքին հղումներ ==
Профиль на сайте ПСВ (անգլ.)
Профиль на сайте Футбольной ассоциации Чехии (անգլ.)
Իրինի Սերետի

Իրինի Սերետի (հունարեն՝ Ειρήνη Σερέτη, ), հույն գիտնական և բժիշկ։  Իրինին գլխավորում է ՄԻԱՎ ազգային ինստիտուտի ալերգիաների և վարակիչ հիվանդությունների բաժինը։  


== Կրթություն ==
Սերետին 1991 թվականին Աթենքի համալսարանում ստացել է դոկտորական աստիճան։ Նա մեկ տարվա ընթացքում հետազոտություն է անցկացրել Գրեգորի Սպիրի լաբորատորիայում՝ Ռաշ համալսարանի բժշկական կենտրոնում։ Սերետին բակալավրը, մագիստրատուրան և օրդինատուրան սովորել է Հյուսիսարևմտյան համալսարանում։


== Կարիերա և հետազոտություններ ==
1997 թվականին Սերետին սկսել է աշխատել ազգային ինստիտուտի ալերգիայի և վարակիչ հիվանդությունների լաբորատորիայում։ Նա դարձել է հաստիքային աշխատող 2003 թվականից։ 2009 թվականին Սերետին ստանձնել է կլինիկական ստաժորի պաշտոնը։ Գլխավորել է ՄԻԱՎ պաթոգենեզի բաժինը։
Սերետին հետազոտել է ՄԻԱՎ վարակը` կարևորելով ՁԻԱՀ-ի ՄԻԱՎ վարակով հիվանդացածների առողջությունն ու վերականգնումը։ Նա նաև հետազոտել է պաթոգենեզի idiopathic CD4-lymphocytopenia (ICL) և Immuno-ի վրա հիմնված թերապևտիկ ռազմավարությունները։


== Ծանոթագրություններ ==
Դաչնի (Բագաևսկի շրջան)

Անվան այլ կիրառումների համար տե՛ս՝ Դաչնի (այլ կիրառումներ)Դաչնի (ռուս.՝ Дачный), ավան Ռուսաստանի Դաշնության Ռոստովի մարզի Բագաևսկի շրջանում։ Մտնում է Բագայևսկի գյուղական համայնքի կազմի մեջ։
Դաչնոե (ավան, Մարյինի շրջան)

Անվան այլ կիրառումների համար տե՛ս՝ ԴաչնոեԴաչնոե (ուկրաիներեն՝ Дачне), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Դաչնոե ավանում բնակվում էր 1 684 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բույվալովո (գյուղ, Կրոլևեցի շրջան)

Բույվալովո (ուկրաիներեն՝ Буйвалове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Բույվալովո գյուղում բնակվում էր 464 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեդրու Պերեյրա

Պեդրու Պերեյրա (պորտ.՝ Pedro Pereira, հունվարի 22, 1998(1998-01-22), Լիսաբոն, Պորտուգալիա), պորտուգալացի պրոֆեսիոնալ ֆուտբոլիստ։ Ներկայումս Բենֆիկայից վարձավճարով հանդես է գալիս Բրիստոլ Սիթիի կազմում։ Խաղում է աջ պաշտպանի դիրքում։


== Ակումբային կարիերա ==


=== Սամպդորիա ===
Ֆուտբոլիստի կարիերան Պերեյրան սկսել է Բենֆիկայում։ 2015 թվականի հուլիսի 2-ին նա միացավ Սամպդորիայի ակադեմիային։ Իր պրոֆեսիոնալ դեբյուտը նշեց սեպտեմբերի 14-ին՝ փոխարինման մտնելով Բոլոնյայի դեմ խաղում։ Հոկտեմբերի 4-ին պորտուգալացին գոլային փոխանցում տվեց Լուիս Մուրիելին Ինտեր Միլանի դեմ խաղում, իսկ հանդիպումն ավարտվեց 1-1 հաշվով։ Սամպդորիայի առաջին թիմի կազմում Պերեյրան անցկացրեց 21 հանդիպում՝ դառնալով 1 գոլային փոխանցման հեղինակ։


=== Բենֆիկա ===
2017 թվականի հունվարի 30-ին Պերեյրան 5.5 տարվա պայմանագիր կնքեց Բենֆիկայի հետ։ Իր դեբյուտը Պորտուգալիայի առաջնությունում նշեց մայիսի 20-ին՝ թիմի մեկնարկային կազմում խաղադաշտ դուրս գալով Բոավիշտայի դեմ խաղում։ 2018 թվականի հունվարի 25-ին Պերեյրան 1․5 տարվա վարձավճարով տեղափոխվեց Ջենոա։ Իր դեբյուտը ակումբի կազմում նշեց փետրվարի 5-ին՝ Լացիոյի դեմ խաղում։ Վարձավճարի ընթացքում Պերեյրան անցկացրեց 33 հանդիպում։
2019 թվականի օգոստոսի 7-ին Պերեյրան 1 տարվա վարձավճարով միացավ Բրիստոլ Սիթիին։ Իր դեբյուտը Չեմպիոնշիպում նշեց օգոստոսի 10-ին՝ թիմի մեկնարկային կազմում խաղադաշտ դուրս գալով Բիրմինգհեմ Սիթիի դեմ խաղում։


== Միջազգային կարիերա ==
Պերեյրան ներկայացրել է Պորտուգալիան բոլոր տարիքային երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 10-ի դրությամբ


== Նվաճումներ ==


=== Ակումբային ===
Բենֆիկա

Պորտուգալիայի առաջնություն. 2016–17


== Ծանոթագրություններ ==


== Արտաքին հղումներ ==
Պերեյրայի պաշտոնական Տվիտերի էջը
Պերեյրայի պաշտոնական Ինստագրամի էջը
Պերեյրան transfermarkt-ում
Պերեյրան soccerbase.com-ում
Պերեյրան WhoScored.com կայքում
Պերեյրան Ջենոայի պաշտոնական կայքում
Պերեյրան Բրիստոլ Սիթիի պաշտոնական կայքում
Պերեյրան ՈՒԵՖԱ-ի պաշտոնական կայքում
Պերեյրան Պորտուգալիայի ֆուտբոլի ֆեդերացիայի կայքում
Արտաշես և Սաթենիկ

Արտաշես և Սաթենիկ, հայկական ավանդազրույց։ Ավանդազրույցը պատմվում է հայոց հին ժողովրդական վեպում՝ «Վիպասանքում»։ Ստեղծվել է մ. թ. ա. II-I դարերում։  Ոսկի  անձրև   էր   տեղում  Արտաշեսի   փեսայության   ժամանակ,  Մարգարիտ  էր   տեղում    Սաթենիկ ի    հարսնույն   ժամանակ


== Սյուժե ==
Ալանները կողոպուտի նպատակով ներխուժել էին Հայաստան։ Հայոց արքա Արտաշեսը դուրս էր եկել նրանց դեմ պատերազմի։ Ալանների ազգը փոքր-ինչ ետ է նահանջում և Կուր գետն անցնելով՝ հյուսիսային կողմից բանակ է դնում գետի ափին։ Արտաշեսը գալիս բանակում է գետի հարավային կողմում և գետը բաժանում է երկուսին։ Հայոց զորքերն, Ալանների որդուն բռնելով, տանում են Արտաշեսի մոտ, Ալանների թագավորը հաշտություն է խնդրում՝ խոստանալով տալ ինչ ցանկանա։ Արտաշեսը չի համաձայնում ետ վերադարձնել պատանուն, պատանու քույրը գալիս է գետի ափը և թարգմանների միջոցով ձայն է տալիս Արտաշեսի բանակը.

Արտաշեսը, լսելով այդպիսի իմաստուն խոսքեր և տեսնելով գեղեցիկ արքայադստերը, սիրահարվում է նրան։ Նա անմիջապես իր դայակ Սմբատ Բագրատունուն ուղարկում է ալանների թագավորի մոտ՝ խնդրելու Սաթենիկի ձեռքը։ Ալանաց թագավորը, ըստ իրենց սովորության, գլխագին է պահանջում դստեր համար, որի պատճառով Արտաշեսը որոշել է փախցնել Սաթենիկին.

Արտաշեսը Սաթենիկին բերում է Արտաշատ մայրաքաղաք։ Թագավորները հաշտվել են և դաշինք կնքել։ Արքայական հարսանիքի ժամանակ ոսկի ու մարգարիտ է տեղացել.


== Ծանոթագրություններ ==
Երկպտղիկ սեղմված

Երկպտղիկ սեղմված (լատ.՝ Diptychocarpus strictus), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Միամյա բույս է, որն ունի 10-40 սմ բարձրություն։ Ստորին մասում հաճախ թավոտ է, հազվադեպ՝ մերկ։ Տերևները գծային են կամ փետրաձև՝ բաժանված գծային մասերի։ Ծաղկաթերթերը գծային են, ծիրանագույն։ Պատիճների երկարությունը 25-80 մմ է, կտուցը կարճ է՝ 3-10 մմ երկարությամբ, ստորինները չբացվող են, իսկ վերինները՝ բացվող կամ բոլոր պատիճները միանման՝ չբացվող կամ բացվող։ Սերմերը միաշարք են։


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում, Երասխի շրջակայքում։ Ընդհանուր արեալը ընդգրկում է Հարավային Անդրկովկասը, Նախիջևանը (Նախիջևան, Նեհրամ, Ջուլֆա), Միջին Ասիան, Իրանը, Աֆղանստանը, Պակիստանը։


== Էկոլոգիա ==
Բույսն աճում է ստորին լեռնային գոտում` ծովի մակարդակից 700-800 մ բարձրությունների վրա, կավային, թույլ աղակալած հողերում, աղբոտ տեղերում։ Ծաղկում է մայիս ամսին, պտղաբերում՝ հունիսին։


== Պահպանություն ==
Կրիտիկական վիճակում գտնվող տեսակ է։ Տարածման և բնակության շրջանի մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Բացակայում է նաև CITES–ի և Բեռնի կոնվենցիաների հավելվածներում։
Պահպանության միջոցառումներ չեն իրականացվում։


== Ծանոթագրություններ ==
Խանզուրիկ Վերին

Խանզուրիկ Վերին, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 37 կմ հյուսիս՝ Արածանիի աջ կողմում՝ վերջինիս փոքրիկ վտակի աջ ափին՝ Խանզուրիկ Ներքին գյուղից 2-3 կմ հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
1415

1415 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1415 թվականն է, 
XV դարի 15-րդ տարին։


== Դեպքեր ==
Հոկտեմբերի 25-ին տեղի ունեցավ Ազենկուրի ճակատամարտը։


== Ծնունդներ ==


== Մահեր ==
Iron Man (երգ)

«Iron Man» (հայերեն՝ Երկաթե մարդ), բրիտանական «Բլեք Սաբաթ» մետալ խմբի երգն է «Paranoid» ալբոմից, որը թողարկվել է 1970 թվականին։ Այն հետագայում ընդգրկվել է նրանց լավագույն հիթերի հավաքածուում (We Sold Our Soul for Rock 'n' Roll)։ Երգի սինգլ տարբերակը ընդգրկվել է «Greatest Hits 1970–1978» հավաքածուում։


== Պատմություն ==
Լսելով երգի կիթառային հիմնական մասը, վոկալիստ Օզզի Օսբորնը ասել է․ «կարծես մի մեծ երկաթե մարդ անցավ»։ Երգի անունը դարձել է «Iron Man» («Երկաթե մարդ»), իսկ Գիզեր Բաթլերը անվանման հիման վրա գրել է երգի բառերը։ Օզզի Օսբորնը կատարել է երգի այն մասը, որտեղ լսելի «I am Iron Man!»։
Երգը, ինչպես հաստատել են հեղինակները, կապ չունի Marvel Comics֊ի համանուն կերպարի հետ.։
Երգի բառերը մի մարդու մասին են, ով գնում է ապագա և տեսնում է աշխարհի վերջը։ Ներկա վերադառնալու ժամանակ նա մագնիսական փոթորիկի պատճառով դառնում է պողպատից։ Նա համր է լինում և չի կարողանում մարդկանց զգուշացնել սպասվող աղետի մասին։ Նա փորձում է նրանց հետ կապվել, սակայն մարդիկ նրան մերժում և ծաղրում են։ Դրա պատճառով երկաթե մարդը զայրանում է և սկսում է վրեժ լուծել մարդկանցից, որից հետո լինում է այն աշխարհի վերջը, որը նա տեսել էր։


== Մրցանակներ ==
Երգը համարվում է 317֊րդը Rolling Stone ամսագրի «Բոլոր ժամանակների 500 լավագույն երգեր» ցանկում։
Երգը 1972 թվականին զբաղեցրել է 52֊րդ հորիզոնականը «The Billboard Hot 100» ցանկում։
Երգը զբաղեցրել է 68֊րդ հորիզոնականը կանադական «RPM» ամսագրի թոփ 100֊ում։
VH1֊ը այն համարել է բոլոր ժամանակների լավագույն մետալ երգը։


== Անձնակազմ ==
Օզզի Օսբորն ֊ վոկալ
Թոնի Այոմի ֊ կիթառ
Գիզեր Բաթլեր ֊ բասս կիթառ
Բիլ Ուարդ ֊ հարվածային գործիքներ


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Ալ-Սուկայլաբիայի գավառ

Ալ-Սուկայլաբիայի գավառ (արաբ․՝ منطقة السقيلبية‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Համայի մարզի 5 գավառներից մեկը։
Վարչական կենտրոնն է Ալ-Սուկայլաբիա քաղաքը։ 2004 թվականի մարդահամարի տվյալներով գավառը ունի 240,091 բնակչություն։
Ալ-Սուկայլաբիայի գավառը բաժանված է 5 շրջանների.

Ալ-Սուկայլաբիայի շրջան (արաբ․՝ السقيلبية‎‎ناحية ‎‎), կենտրոն՝ Ալ-Սուկեյլաբիա, բնակչություն՝ 115,300
Թել Սահլաբի շրջան (արաբ․՝ ناحية تلسلحب‎‎), կենտրոն՝ Թել Սահլաբ, բնակչություն՝ 38,783
Ալ-Զիարայի շրջան (արաբ․՝ ناحية الزيارة‎‎), կենտրոն՝ Ալ-Զիարա, բնակչություն՝ 38,872
Շատհայի շրջան (արաբ․՝  ناحية شطحة‎‎), կենտրոն՝ Շատհա, բնակչություն՝ 25,273
Կալաաթ ալ-Մադիկի շրջան (արաբ․՝ ناحية قلعة المضيق‎‎), կենտրոն՝ Կալաաթ ալ-Մադիկ, բնակչություն՝ 85,597


== Ծանոթագրություններ ==
Սերենադ (այլ կիրառումներ)

Սերենադ (ֆր.՝ serenade, իտալերեն՝ serenata, sera՝ երեկո), եզրը կարող է վերաբերել՝

Կնոջն ուղղված սիրային երգ, սովորաբար՝ տեսակցության հրավիրող մոտիվով։ Ծագում է պրովանսյան տրուբադուրների «իրիկնային երգ»-ից (serena)։ Տարածված է եղել հարավային ռոմանական ժողովուրդների կենցաղում։ Սերենադ սովորաբար կատարել են սիրեցյալի պատուհանի տակ՝ լյուտնյայի, մանդոլինի կամ կիթառի նվագակցությամբ։ Ժամանակի ընթացքում սերենադը մուտք է գործել օպերա (Մոցարտի «Դոն ժուան», Ռոսսինիի «Սաիլյան սափրիչ»), դարձել կամերային-վոկալ երաժշտության ժանր (օրինակներ կան Ֆրանց Շուբերտի, Ռոբերտ Շումանի, Յոհան Բրամսի, է․ Գրիգի, Մ․ Ի․ Դլինկայի, Պյոտր Չայկովսկու և այլոց մոտ)։
Մենակատարային, հազվադեպ՝ անսամբլային, գործիքային պիես, վոկալ սերենադի հատկանիշների վերարտադրմամբ (օրինակները՝ Ֆելիքս Մենդելսոնի, Անտոնին Դվորժակի և այլոց մոտ)։
Անսամբլային-գործիքային ցիկլիկ ստեղծագործություն, նման՝ դիվերտիսմենտին, նոկտյուրնին։ Բաղկացած է 7—8 և ավելի մասերից։ Այդպիսի սերենադներ ստեղծել են Յոզեֆ Հայդնը, Վոլֆգանգ Ամադեուս Մոցարտը, Լյուդվիգ վան Բեթհովենը, Յոհան Բրամսը, Հ․ Վոլֆը, Յան Սիբելիուսը, Պյոտր Չայկովսկին և ուրիշներ։
XVII —XVIII դարերում Արևմտյան Եվրոպայում որևէ պալատական հանդիսության առթիվ գրված երկ՝ երգեցողության և գործիքային(մեծ մասամբ՝ նվագախմբային) նվագակցության համար։
Օժանդակ համահնչյուններ

Օժանդակ համահնչյուններ, Օժանդակ հնչյունների կիրառումը մեկ կամ մի քանի ձայներում հանգեցնում է օժանդակ համահնչյունների ստեղծմանը, որոնք չունեն ինքնուրույն ֆունկցիոնալ նշանակություն։
Այդ համահնչյուններից մի քանիսն ունեն տերցիաներով կառուցվող ակորդի արտաքին տեսք, իսկ մյուս՝ ավելի բարդ համահնչյունները ընդհանրապես տերցիաներով չեն դասավորվում։ 
Այսպիսի կեղծ ինքնուրույն ունեցող ակորդներից ամենագործածականներն են.
ա) D7-ի նկատմամբ օժանդակ հանդիսացող փոքրացրած սեպտակորդը. նա հաճախ գրվում է I# աստիճանից, ինչպես SII-ի համար ձգտող սեպտակորդը։
բ) Տոնիկայի նկատմամբ օժանդակ հանդիսացող փոքրացրած սեպտակորդը. նա հաճախ մաժորում գրվում է II# աստիճանից, ինչպես DTIII-ի համար ձգտող սեպտակորդը, իսկ մինորում` IV#-ից` ինչպես D-ի համար ձգտող սեպտակորդը։
գ) K64-ի նկատմամբ օժանդակ հանդիսացող ձգտող ակորդը (D-ային ձայնառությամբ)։


== Աղբյուրներ ==
Ի.Դուբովսկի, Ս. Եվսեև, Ի. Սպոսոբին, Վ. Սոկոլով, Հարմոնիայի դասագիրք, Երևան, 1978, Էջ 322-323
Մոկրայա Իվիցա

Մոկրայա Իվիցա (ռուս.՝ Мокрая Ивица), գետ Ռուսաստանում, հոսում Բելորեցկի մարզում։ Գետաբերանը տեղակայված է Կորոչա գետի ձախ ափին 39 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության<ref name=։

Ջրային օբյեկտի, պետական ջրային գրանցման կոդը - 05010400112107000010870
Հիդրոլոգիական ուսումնասիրությունների կոդը - 107001087
Ավազանի կոդը - 05.01.04.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գավիկաթա վանք

Գավիկաթա վանք, վանք Կիլիկյան Հայաստանի Սիս քաղաքում։


== Ծանոթագրություններ ==
Օվինե

Օվինե (ֆր.՝ Hauviné), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 290 մարդ, բնակչության խտությունը` 19.93 մարդ/կմ²: Բնակավայրը զբաղեցնում է 14.55 կմ² տարածք:


== Աշխարհագրություն ==
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից 39 կմ հյուսիս, Շառլվիլ Մեզիեր քաղաքից 60 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 198 աշխատունակ (15-64 տարեկան) բնակիչ, որոնցից ակտիվ էին 160-ը, իսկ ոչ ակտիվները` 38: Ակտիվության ցուցանիշը կազմում է 80,8 %: 160 աշխատունակ մարդկանցից աշխատել է 143 անձ (84 տղամարդ և 59 կին): Գործազուրկ են եղել 17 անձ (6 տղամարդ և 11 կին): 38 անաշխատունակներից 18-ը եղել են աշակերտներ կամ ուսանողներ, 6-ը` թոշակառուներ, իսկ 14-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==